Downloaded from YTS.MX
NETFLIXOV DOKUMENTARNI FILM
Official YIFY movies site: YTS.MX
SRPANJ 2019.
Sretan rođendan, draga Jennifer
Vidi ti nju!
Sretan rođendan ti
Zaželi nešto!
Rođendan poput svakog drugog.
Informacija za sve vas mlađe.
Osjećam kao da mi život tek počinje.
ŠEST MJESECI POSLIJE
Gdje si?
Idemo.
-Pozdrav, ljudi. Vidimo se brzo. -Vidimo se.
Najiščekivaniji i najslavniji neslužbeni blagdan
u Americi napokon je ovdje.
S više od 150 milijuna gledatelja,
ovo je 54. Super Bowl, i to uživo.
Stigla je zvijezda poluvremena, Jennifer Lopez.
Večeras vas čeka poslastica.
Ove ću godine napuniti 50 godina.
Moj je život prepun važnih trenutaka.
I rezultat svih njih je ovo,
ovaj trenutak.
Cijeli se život
konstantno borim da se moj glas čuje,
da budem viđena,
da me se ozbiljno shvati.
I sad imam nevjerojatnu priliku
pokazati svijetu tko sam.
Kako da predstavim sve što mi je važno?
Svijet sluša.
Što ću reći?
Miami, jesi li spreman?
Kad sam bila djevojčica, usadili su mi u glavu
da nisam pjevačica.
Jedna je sestra pjevačica. Druga je sestra pametna.
Ja sam sportašica ili plesačica.
Nisam pametna i ne znam pjevati.
Svašta.
I zato bih uvijek na pitanje znam li pjevati, odgovorila s „ne”.
Ustat ću ! Izaći ću !
Ustat ću, izaći i djelovati !
Tijekom mog odrastanja,
majka je obožavala mjuzikle.
Sjećam se da sam se od malih nogu
htjela baviti kombinacijom pjevanja, plesanja i glume.
Živjela sam u Bronxu i okruživala me cigla,
sve je bilo sivo i smeđe.
Voljela sam bijeg u svijet mjuzikala.
Rekla bih da mi je najdraži Priča sa zapadne strane.
U njemu su New York i Istočni Harlem prikazani
tako živahno i prekrasno.
Rita Moreno mi je oduvijek uzor.
Rijetko bih vidjela nekog poput sebe.
Zaboravljaš da sam u Americi
Htjela sam biti poput nje, na toj pozornici.
Zaljubila sam se u ples
i on me u potpunosti odvukao od škole.
Mama je rekla: „Dokle god živiš ovdje, moraš u školu.”
Jedne smo se noći posvađale
i ja sam otišla.
Bilo mi je 18.
Postala sam skitnica čim sam napustila majčin dom.
Odrađivala sam male gaže diljem grada.
Zaposlili bi plesače za 25,50 dolara.
Završila sam na audiciji za članicu grupe The Fly Girls u In Living Color.
Iz rasplesanog Bronxa, Jennifer Lopez.
Počela sam pohađati satove glume.
Kao glumica nisam mogla pronaći agenta.
Uvjeravala sam ih da sam glumica, a oni bi tvrdili da sam plesačica.
„Nikako.
Ja sam glumica.”
VELJAČA 2019.
-Bok. -Bok.
Odvratno! Ruž, mrzim ruž.
Ne želim previše šminke.
-Neka koža sjaji. -Da.
Budimo iskreni, moj je lik mnogo mlađi.
Oduševile su me Prevarantice s Wall Streeta.
To je hrabar i slojevit film.
Za to se borim cijelu karijeru.
Svidjet će ti se šipka.
-To je tvoja šipka? -Da.
Malo je starija, ali ima premaz.
-Dobro. -Lako se držati za nju.
Olakšat će ti vježbanje.
Ovo je film o ženama koje su imale ograničene mogućnosti
i morale su donositi teške odluke.
Likovi me podsjećaju na žene uz koje sam odrastala u Bronxu.
Bravo. Izravnaj leđa. Da.
Sad ćeš pustiti. Tako je.
Spusti ruke na pod. Oslobodi nogu i to je to.
Bogme boli.
Ipak je ovo ubrzani tečaj.
Još nikad nisam zaradila ovakve masnice.
UTOVAR
Prevarantice su bile jako zahtjevan projekt.
To je komplicirana priča o moći i pohlepi
i skupini raznolikih žena
koje žele svoj dio američkog sna.
Zamalo nije snimljen.
-Počinjemo. -Ovo mora biti trenutak za pamćenje.
Hollywoodom vladaju muškarci.
Vjeruju da znaju što se prodaje, a što ne.
Pokušavamo to promijeniti.
Kao producentica, želim snimati filmove koji su zabavni,
ali ujedno i poučni.
Ne, dušo, igra je namještena.
Ne nagrađuje ljude koji igraju po pravilima.
Ili ćeš stajati u kutu ili ćeš ući u ring.
RUJAN 2019.
Jako je teško realizirati film o ženama koje se bave moralno upitnim radnjama.
Želite pobuditi suosjećanje prema njima
jer se suprotstavljaju trulom sustavu vrijednosti
i prikazati ih u drugačijem svjetlu.
Poseban je doživljaj kad su na setu samo žene.
U Hollywoodu je to rijetkost.
Snimila sam 40-ak filmova
i nikad to nisam iskusila.
Na Filmskom festivalu u Torontu započinje oskarovska utrka.
Ovaj su tjedan mnogi filmovi plijenili pažnju,
ali samo jedan…
Željno iščekujemo premijeru Prevarantica…
Ovo mi je najdraža kombinacija. Nešto što bi odjenula filmska zvijezda.
Što s premijerom?
-Sviđa mi se žuta. -Žuta? Odlično.
Treći je dan festivala.
I ovo je svjetska premijera Prevarantica.
Kad radite na projektu od samog začetka
i borite se za njega, nervozni ste zbog reakcije publike.
No znamo da smo stvorili nešto dobro.
Kako se osjećaš?
Zvala si me?
Slušaj što piše Vanity Fair.
„Jennifer Lopez suvereno vlada u klasičnoj američkoj priči.”
U prvoj recenziji na Rotten Tomatoes piše:
„Jennifer Lopez zaslužuje Oscara.”
Oscara!
Preletjela si preko toga, Elaine.
Spremni smo, dušo.
-Idemo po Oscara. -Prestani.
-Da! -Izazivaš mi nervozu.
Tom Hanks!
Nemam sjajilo za usne.
Smijem li stajati tamo?
Poslat ću poruku mami i tati.
-I dvjema sestrama. -Da.
„Sretna vam nedjelja. Idemo, Jetsi! Volim vas.” Tata.
„Dobro jutro.” Leslie.
Lupe: „Odjenula sam dres i navijam za svoj tim. Idemo, Jetsi.”
Leslie: „Jetsi…” To je bila mama.
„Jetsi.”
Linda: „Bok, tata.”
„Bok, narode. Idemo, Jetsi.”
„Jen je sinoć imala premijeru u Torontu.
Pročitajte što govore.” I poslala je ovo.
Tata je napisao: „Fantastično. Neka tako i bude.”
Mama će na to: „Da, vratili smo loptu. Idemo, Jetsi.
Trebamo vražjeg šutera.”
Leslie: „Stephen je znao da će promašiti.”
Lupe: „I ja.”
Napisat ću samo: „Idemo, Jetsi.”
NFL se suočava s negativnim reakcijama zbog prosvjeda igrača
nakon što je Colin Kaepernick zapalio iskru.
TRUMP: OVO NEMA VEZE S RASOM
Predsjednik tvrdi da vlasnici timova moraju učiniti nešto u vezi igrača
koji kleknu tijekom državne himne.
Ne biste li voljeli da netko od vlasnika timova
kaže: „Maknite tog prokletnika s terena”?
Tvrdi da je riječ o iskazivanju poštovanja prema naciji,
no za mnoge je igrače ovo rasno pitanje.
Aktualna kontroverza odrazila se
na prošlogodišnji nastup na Super Bowlu.
NFL poručuje: „Neka umjetnik govori svojom glazbom.”
Bilo je jasno da NFL brine njihov javni imidž
zbog rasne diskriminacije.
Povjerenik NFL-a posavjetovao se s Roc Nationom.
Zapravo je bilo prilično kasno da odaberu izvođača.
Nešto se čudno zbivalo.
Planiraš li biti u Miamiju na Super Bowlu ove godine?
Još ništa ne znam.
Priča se da ćeš možda nastupiti u poluvremenu.
Da.
Super Bowl je najveći nastup koji postoji. Nema mu ravna.
Ovo je nešto na čemu radim i čemu se nadam godinama.
Nastupaš li ove godine na Super Bowlu?
Ako ne želiš odgovoriti…
Ne znam.
Dobro! To nije bilo „ne”.
Ovo je moja godina. U Miamiju je. Žele Latinoamerikanku.
Činilo se da sam favoritkinja.
Nakon mjeseci glasina potvrđeno je da će J. Lopez nastupiti
u poluvremenu Super Bowla u veljači.
No nitko nije očekivao da će joj se pridružiti Shakira.
Obično imate glavnu zvijezdu Super Bowla.
Ona osmišljava nastup.
Njezina je odluka hoće li pozvati goste.
Uvredljivo je što su im trebale dvije Latinoamerikanke
za nastup koji bi u prošlosti odradio jedan izvođač.
LISTOPAD 2019.
Daj mi taj rupčić.
Jamie me nazvao jutros i rekao da ga je zvala Shakira.
Kaže da joj se sviđa
ideja da zajedno otvorite šou
i ima nekoliko ideja kako bi to moglo izgledati.
Upoznavanje i razmjena mišljenja…
Da.
…olakšat će cijeli proces i bit ćemo smirenije.
-Zdravo. -Bok, dušo. Kako si?
Dobro. Radiš li?
Imala sam noćno snimanje pa sam se tek probudila.
O, Bože. Ne znam kako uspijevaš.
Slušaj. Znam da ljudi iz Super Bowla žele da se izmjenjujemo tijekom nastupa.
Nisu mi potvrdili minutažu.
U redu, daj da to riješimo. Rekli su 12 minuta.
Dali su mi do znanja da možemo dobiti minutu-dvije više.
Recimo da imamo 13, 14 minuta.
Shakira, mislim da bismo trebale ravnomjerno podijeliti…
-To je minutaža za svaku? -Ne…
-Ukupno? -Da.
-U redu. -Za cijeli nastup.
Trebali su odvojiti 20 minuta za dvije zvijezde.
Nije li tako? To su trebali učiniti, jebote.
Ovo je nevjerojatna prilika
da se predstavimo kao izvođačice,
ali budemo i glas naše zajednice, pokažemo…
Ujedinimo svijet.
Možemo ujediniti ljude u tom trenutku.
Nastup na Super Bowlu nosi svoje rizike.
Ne samo da se imate priliku predstaviti svijetu,
već možete odaslati i važniju poruku.
Često pišeš pjesme o ljubavi.
-O, Bože. -Koliko ih ima?
-Sve su o ljubavi. -Sve. Da.
Neki pišu o politici i društvenim problemima…
Ne, hvala.
Ne bavim se politikom.
Nisam takva,
ali živjela sam u SAD-u koji mi je odjednom postao stran.
Bojala sam se za svoju djecu, za njihovu budućnost.
Izgradite taj zid!
Dosta zidova!
Ovaj je zid još jedan način da podijeli naciju.
Donose droge.
I kriminal. Oni su silovatelji.
Ovo je prava invazija.
U ovom skladištu granična patrola SAD-a
drži stotine djece imigranata u kavezima
od metalne ograde.
Kavezi. Prizori kaveza…
Nisam mogla vjerovati što gledam.
Svaki punoljetni ilegalni imigrant
poslan je sucu radi mogućeg dizanja optužnice.
Tada roditelje odvajaju od djece.
Ne otimaš dijete od roditelja.
Postoje neke stvari koje čovjek ne čini.
Koja je moja poruka i za što se zalažem?
Shvatila sam da ne smijem šutjeti
i prepuštati bavljenje politikom drugima.
„Ovogodišnji je nastup podsjetnik podijeljenoj naciji
na dobrotu, uključivost i suosjećanje.
Na činjenicu da smo zajedno uvijek jači i bolji.
Shakira i Jennifer svojim će moćnim izvedbama poručiti upravo to.”
Rekla sam joj da razmisli o posljednjoj pjesmi.
Nije baš za „Born in the USA”,
a nisam ni ja skroz pa je nisam uspjela nagovoriti.
Kaže da nije rođena ovdje, a ja sam rekla: „Ali svi je vole pjevati.”
Kad je Amerika u svom najboljem izdanju, svi žele živjeti ovdje.
I imaš svako pravo doći ovamo jer smo zemlja useljenika.
To smo mi.
Bruce Springsteen, bijeli Amerikanac, govori mi: „Ona je rođena…”
Jesam, a Latinoamerikanka sam. I to je velika stvar.
Ovi se seronje ponašaju kao da su svi ilegalni imigranti i k tome kriminalci.
Jer to je Trumpova propaganda i čista glupost.
Neki su ovdje godinama.
Mnogi su tek dobri ljudi u potrazi za američkim snom.
Samo to žele.
Rekla sam joj da smisli bolju pjesmu i gosta
koji će odaslati poruku da ne trebamo mrziti jedni druge.
-Da, našla si poruku. -To je poruka.
Moji su roditelji došli iz Portorika u New York kad su bili djeca.
Mislili su da ih ovdje čeka bolji život.
Jednostavno…
Ukrcala sam se na vlak i došla ovamo s velikim snovima
u želji da ih ostvarim.
Budući da nisam odrastala u svijetu šoubiznisa,
znam što znači rano ustajanje i naporan rad.
STUDENI 2019.
Odrastala sam u latinoameričkoj zajednici
i bili smo siromašni.
Morali smo se boriti više od drugih.
Morali smo raditi više i stalno se dokazivati.
-Sretan Dan zahvalnosti. -Jutro. I tebi.
-Dobro sam, a ti? -Sretan Dan zahvalnosti.
Na dnu.
Linda!
Poduzmi nešto u vezi svog psa. Nisi mi rekla da ga dovodiš.
Ja sam zadužena za nadjev.
Moj je bivši muž uvijek pekao puricu.
Nekih 48 godina.
Svaki je put pravim na isti način.
Ja i tata obično zajedno kuhamo.
-Ja sam ih podučila. -Mama ne voli kuhati.
Daj da kušam i vidim je li valja.
-Čekaj, daj da još promiješam. -Dobro je.
Uzmi krumpir.
Previše octa.
-Nije. -Jest.
-Nije. -Jest, dušo.
Nije, ukusno je.
-Previše octa. -Nije.
Previše octa.
Kako ironično.
Tijekom odrastanja
bila sam okružena snažnim,
moćnim,
žilavim ženama.
Majkom, bakom i tetom.
One su bile glavne, bez pogovora.
David i ja preselili smo se u Bronx, u stan u četverokatnici bez dizala.
Imao je jednu spavaću sobu.
Tri sam kćeri odgajala u tom stanu.
Moja je mama komplicirana osoba i nije imala lak život.
Žene njezine generacije
vjerovale su da će udajom naći muškarca
koji će zbrinuti njih i obitelj.
Njezini su snovi bili veći.
Htjela je postati glumica.
Htjela je da budemo neovisne.
„Ne želim da ikad morate ovisiti o muškarcu.”
Uvijek sam očekivala mnogo od njih.
Nisam htjela biti kritična, već im pokazati da mogu bolje.
Iskreno, Jennifer me najviše namučila.
Često smo se sukobljavale.
Učinila je što je morala kako bi preživjela.
To ju je očvrsnulo,
ali i učinilo strogom.
Često nas je tukla.
Nisam bila savršena majka, daleko od toga, ali jedno je istina:
uvijek sam htjela najbolje za njih.
Sjednite kamo god želite.
Drago mi je da je snažna i otporna
jer tako se opstaje u ovom poslu.
Zahvalna sam mami i tati. Naučili su me da sve radim sama.
To mi se usjeklo u pamet.
Kao mlada izvođačica
odradila bih svaku gažu koju bih dobila
jer su me mnoge zaobišle.
Dobre uloge za nebjelkinje bile su rijetke,
ali ja se nisam prestajala truditi i vjerovati da će mi se nekako
otvoriti ta vrata.
Hvala vam svima na dolasku.
Ovo je zaista izvanredan događaj.
Veliko mi je zadovoljstvo predstaviti vam Jennifer Lopez.
Jennifer!
Selena je bila tex-mex pjevačica
i obožavana umjetnica koja je vladala pozornicom poput superzvijezde.
Nažalost, s 23 godine
ubila ju je predsjednica njezinog kluba obožavatelja.
Film je važan latinoameričkoj zajednici
jer u Hollywoodu nemamo velike uzore.
Nijedan koji je srušio granice kao što je ona u našoj zajednici.
Selena je zabavan i potresan film.
Uzdiže ga sjajna izvedba Jennifer Lopez
koja si je zaraznim entuzijazmom priskrbila mnoge obožavatelje.
Nisi. Znaš li tko si?
Vidim te.
Ti si samo Chris.
Kažete da će je uloga pretvoriti u zvijezdu. Možda i hoće. Očaravajuća je.
Postavili ste nove standarde plaće za latinoameričke glumice.
Zarađujete milijun dolara po filmu i rušite holivudske kulturne barijere.
Veliko postignuće.
Znam, golemo. Ove mi se godine zbilja posrećilo.
Bio si jako pričljiv u prtljažniku.
-Adele kaže da je to znak nervoze. -A da?
Stalno si mi dodirivao bedro.
Imamo Jennifer Lopez i zato je kemija vatrena.
Moja se vizija uspjeha uvijek razvija.
Želim izlaziti iz zone komfora
i mijenjati aktivnosti.
Radim na albumu.
-Molim? -Da.
-Izdat ćeš album? -Da.
-Možeš li oboje? -Pokušat ću naći ravnotežu…
Oduvijek je obožavala pjevati.
Nakon Selene htjela je stvarati glazbu.
Pitala sam se zašto ne.
Zašto ne bih mogla sve?
Odlučili smo da ne smijemo propustiti prilike
koje nam se pružaju.
Bila je posvuda.
RUŠI SVE BARIJERE
Jesi li očekivala ovakav uspjeh?
Ne samo da je album na vrhu ljestvica, već i film.
Ona je plesačica,
koja postaje glumica,
koja postaje pjevačica,
koja postaje globalna ikona.
Ona je nebjelkinja
koja je imala hrabrosti ostvariti svoje snove.
U ovim teškim ekonomskim vremenima, Jennifer Lopez ponašanje dive odvela je
na novu razinu.
J.Lo iz kvarta. Jenny iz kvarta.
Sestra bi trebala biti autentična, a ona to više nije.
Ljubavni život Jennifer Lopez neprekidni je niz odnosa.
Najpoznatija serijska mladenka opet napada.
Njezino je ime dizalo tiražu, prodavalo časopise.
Zašto ima takvu turbulentnu ljubavnu prošlost?
Unatoč mojim postignućima, želja da pišu o mom privatnom životu
zasjenila je sve što se događalo u mojoj karijeri.
Imala sam nisko samopouzdanje.
Vjerovala sam njihovim riječima, da nisam dovoljno dobra.
Niti pjevačica, niti glumica.
Niti plesačica. Bila sam manjkava u svemu.
Nisam pripadala onamo. Zašto ne nestanem?
Kao da sam bila u nasilnom, disfunkcionalnom odnosu.
Kad si s tipom koji ti govori da si koma,
da ne valjaš i bla-bla-bla, osjećaš se bezvrijednom.
Da mi Jennifer Lopez kaže da ne znam pjevati,
rekao bih: „Ni ti.”
Burrito, taco !
Iako imam gomilu para
Ne očekuj taco-poljubac ispred oltara
Sa žaljenjem vas obavještavamo da raskidamo ugovor s vama.
Što? Ne bi išlo!
Želimo vam zahvaliti na trudu i „talentu”.
Pitao sam je zar joj to ne smeta.
Rekla je: „Latinoamerikanka sam, žena,
očekivala sam ovo, ti ne, ti očekuješ pošten odnos.”
U njihovo će se ime ispričati naš pripravnik Elon,
koji izgleda kao Ben Affleck, i naša J.Lo, čistačica Judy Lowenstein.
„NE ŽENI SE ZA KUĆNU POMOĆNICU.”
Mnogo sam puta bila na rubu odustajanja.
Morala sam…
otkriti tko sam zaista
i vjerovati u to i ništa drugo.
Jennifer Lopez mogla bi biti nominirana za najbolju glumicu.
A ovo je vijest jer, prilično okrutno,
ima deset nominacija za Zlatnu malinu.
Kažu da bi sve to zasjenila
nominacija za nagradu Oscar.
S nama je prava superzvijezda koja puni naslovnice
zbog uloge u Prevaranticama s Wall Streeta.
Pozdravite jednu i jedinu Jennifer Lopez!
Dočekala te oduševljena publika na nogama. Film…
-Film… -Film!
…dobiva sjajne recenzije i sigurno ti je drago
jer ne samo da glumiš u filmu, već si ga i producirala.
Da. Ovo je pravi plod ljubavi. Njegova je realizacija potrajala.
Znali smo da će film zabaviti i oduševiti ljude,
navesti ih na promišljanje.
Slojevitiji je negoli se čini.
Shvatila sam da uspjeh filma uvelike ovisi o meni.
Bio je to kontroverzan projekt i rizična uloga.
Prvi put u dugo vremena
bila sam prestravljena
zbog uvodne točke.
Pomislila sam: „Da, djeluje strašno,
ali inače nastupam ispred 30 000 ljudi, 300 nije ništa.”
Ovo je prva uloga za koju sam morala ogoliti
svaki dio sebe.
Morala sam se popeti na pozornicu,
ne kao inače, u tajicama i sjajnim opravama.
Nosim seksi kostime. Nije riječ o tome. Bilo je drukčije.
Na poziciju.
Akcija, ljudi.
Ogolila sam sebe, ne samo tjelesno,
već i emocionalno.
Ovo je njezina najbolja izvedba od 2002.
Dotad je snimala sjajne filmove.
Odjednom si se prosvijetlio?
I sad misliš da nismo jedno za drugo?
Kad je pogledam, shvatim da sam zaboravio
zbog čega i jest postala filmska zvijezda.
Krećemo.
Ludo je da je u ovom trenutku
sve o čemu sam sanjala u karijeri,
stiglo odjednom,
poput lavine.
Kritičari predviđaju da bi mogla dobiti prvu nominaciju za Oscara.
Što sad imamo, Variety?
Variety i nakon toga, W Magazine.
Ovdje sam?
Ne mislim da sam duhovita pa uvijek…
Ne, samo… Nisam.
Trebaš naušnice na kojima piše: „Borim se protiv drugih žena”?
Želiš li nositi narukvice na ušima?
Onda trebaš…
Obruče!
Rez!
Još jedanput? Mora biti savršeno.
Budući da radim toliko toga
i uključena sam u donošenje odluka,
ponekad posrnem pod težinom.
Daj mi još jednu priliku da ponovim stih, jebote.
Pusti plejbek i krećemo ispočetka.
-Bok. -Volim te.
Nazvat ću te čim završim ovo, može?
-Bok, dušo. -Bok, mama.
Čujem da imaš noćne more, dušo.
Želim te vidjeti ujutro. Možemo malo razgovarati.
Nikad te nisam vidio bolesnu.
I nećeš. I da sam bolesna, ne bi znao.
Recite: „A.”
A.
Jedanput ste imali bakterijsku upalu grla.
Ovaj put ne.
Ovo će biti zabavno.
-Dajte mi jedno dugo „A”. -A.
Jesam.
Što mislite?
Imate upalu gornjeg dišnog sustava.
Trebao bih vam propisati novi lijek.
-Vjerujem vam. -Provjeri datum.
U blagoj sam depresiji, neću vam lagati.
Narušila mi je imunološki sustav.
Radim dokasna i rijetko viđam djecu.
Sve me to rastužuje.
Imate tri i pol karijere.
-Da. -Problem je višestruk.
Treba mi promjena, dr. Hubermane.
Sljedeće godine. Polako usporavam.
-Da vas podsjetim? -Molim vas.
-Podsjetite me za Božić. -Dobro.
-Gledali ste moj film? -Nijedan, već dvije godine.
Pogledajte Prevarantice.
-Hit su. -Povest ću ženu.
-Pogledajte ga. -Dobro.
Malo je prost, ali svidjet će vam se.
Imam 70 godina. Nije važno.
Dobro. Spremna sam.
-Gdje sam? Ovdje? -Da, tako je.
-Kakva godina. -Nevjerojatna.
-Napunila si 50. -Nevjerojatno.
-Jesam. -Prevarantice s Wall Streeta…
-Dobile su sjajne kritike. -Tako je.
-Turneja je rasprodana. -Tako je.
Turneja je bila nevjerojatna!
Imat ćeš nastup tijekom poluvremena!
-Znam! -Gle ti to! Kakva godina!
Ti i Shakira. Koliko traje nastup?
Poluvrijeme traje 29 minuta,
moraju podići pozornicu i demontirati je nakon našeg nastupa.
Imate 12 do 14 minuta.
Podijelit ćemo ih pravedno
i pozvati sjajne goste, nadam se.
-Veliko postignuće. -Hvala.
Pet, šest, mjesta, kreni.
Ovo je uvodna točka.
-Da. -Slijedi nastup od četiri minute.
Plan je da se pri kraju tog segmenta
pojavi Shakira.
-Da. -Na tome ćemo raditi.
-Da. -Ne znam kako će ispasti.
Samo ovo traje četiri minute.
Znam, moram nešto smisliti.
Imamo šest minuta.
Surađujem s Jennifer već osam godina.
Kad je rekla da će nastupati na Super Bowlu,
prvo što mi je palo na pamet bilo je:
kako uključiti sve te hitove?
Imamo šest jebenih minuta.
Možemo ubaciti po 30 sekundi svake pjesme.
To je već minuta manje.
Ostaje ih pet.
Ali neke su pjesme neizostavne.
Mora biti pjevanja.
Neću im pružiti plesnu reviju.
-Da. -Moramo otpjevati svoju poruku.
Postaje mi jasno s čim imamo posla kad kažeš šest minuta.
Zajednički nastup najgora je ideja na svijetu.
Bila je to najgora ideja na svijetu.
Samo trebam J.Lo trenutak. Znam…
-Koji? -Trebam…
Postoji hip-hop J.Lo, funk J.Lo, latino J.Lo.
Latino J.Lo, i još nešto.
-I Mama J.Lo. -Mama, to je to.
-Ona koju ne mogu srušiti. -Dobro.
„Želite me otpisati, ali ne možete me se riješiti.”
Tako je.
Dobro.
„Još se držim” J.Lo.
Pozovi Eltona Johna.
PROSINAC 2019.
Dobro došli na nominacije za Zlatni globus.
Najbolja izvedba sporedne glumice u filmu…
Kathy Bates, Slučaj Richarda Jewella. Annette Bening, The Report.
Laura Dern, Marriage Story. J. Lopez, Prevarantice s Wall Streeta.
Upravo sam se probudila.
Pišem ti od pet ujutro.
-Od pet? -Da, tada su…
To je osam po njujorškom vremenu?
Tako je.
A ja mislila, po losanđeleskom. Da počinje tek u 11.
Plakala sam i pokušavala te probuditi.
Opet si nominirana za Zlatni globus!
Da.
-Imam osjećaj… -Trebalo je samo 20 godina.
-Jebote! Volim te. Ponosim se tobom. -Volim te.
Zdravo, ljudi.
To je to, Mama!
-Ovo je veličina pozornice? -Da. Ovo je pozornica…
U redu.
To je dobro.
Ovo je pista? Rekla sam ti, nije dovoljno dugačka.
To je proces stvaranja.
Usporedite to sa slikarom koji slika.
Boja mu se uvuče pod nokte i zamrlja si lice.
Tako i ja osmišljavam nastup.
Sve je proporcionalno.
Ova pista, ona pista.
Nije uvijek ugodno,
ali jasno dajem do znanja kakav rezultat želim.
Nemam pojma što je ovo.
-Ovaj format? Kao scenografija… -Što je ovo?
Tri i pol metra.
Nije me briga ako ovo moraju prepiliti,
dodati ovaj dio i popraviti veličinu.
Moraju to učiniti.
Što možeš raditi na toj pisti?
Baš ništa.
Proces osmišljavanja nastupa
konfuzan je, strastven,
instinktivan, vodim se osjećajem.
Tražim određen osjećaj i izgled,
određen zvuk. Želim da svaki trenutak bude savršen.
Okret. Natrag. Pet, šest.
Jedan, dva, tri, četiri.
Pitamo se koliko još plesača dodati.
Vidjet ćemo nastup u ovom sastavu.
-Ovo je 20 ljudi. -Tako je.
Trebamo neko finale.
Rez, bum. Iz Bronxa u New Yorku.
Trebamo nekako završiti rečenicu.
Pokušajmo bez toga.
Kad je riječ o ovakvom nastupu,
sve ovisi o izvedbi.
Možete imati sjajnu koreografiju i kostime, ali važan je konačan proizvod.
Sve je u detaljima.
Želi savršenstvo.
Spremni? Pet, šest, sedam. Diži.
-Oprosti. -Moja greška.
Ne treba tolika pauza. Probajte.
Rez.
-Zbog vas izgleda jednostavno. -Stvarno?
-Da. -I jest lako.
Idemo.
Od filmova do albuma
Od J.Lo do ovoga
Stojim čvrsto na tlu dok stižu pare
Stvarna sam osoba, rekla sam vam…
Nemojte me mrziti
Dobro. To je to.
Kad osmišljavam nastup,
stalno razmišljam o njemu.
Nadahnuće može doći iz bilo kojeg smjera.
-Prijateljica mi je vani. Pleše ovdje. -Slobodno.
Jako te volim!
Dobro! Idemo.
Pokazat ćemo gđi J.Lo što znate.
Dajmo sve od sebe!
To!
Nevjerojatno!
Morate vježbati svaki dan.
-Da. -Da.
Kako biste napredovali. Ovo je bilo sjajno! Baš sam uzbuđena!
-Hvala! -Zagrlite me!
Bilo je slatko. Dobro je što si me nagovorila.
J.Lo!
Bok, ljudi.
Hamish i Bruce su na liniji.
Iznijet ću vam svoje ideje,
pa mi možete reći kako ih možemo provesti u djelo.
Djevojke iz Bronxa i Baranquille
završile su zajedno na pozornici.
Predstavit ćemo
svoju kulturu, glazbu i žene posvuda.
Mislili smo da bi bilo sjajno
uključiti fantastične plesačice koje sam upravo upoznala,
kao i djevojke u svjetlosnim kavezima. Zbor djevojaka na terenu koje pjevaju.
Poruka je da Latinoamerikance ne možeš zadržati u kavezima.
Ne može tako.
Ideja je da se iduću generaciju neće moći ušutkati
kao što se ušutkivalo nas. Shvaćate? To je poruka.
Ovo je tlocrt s kružnim središtem i pistama.
Želimo ženski simbol naprijed.
Mora biti suptilno.
Moramo biti suptilni s porukom.
Ljudi ne žele da im se pametuje.
Hamish, imaš nešto?
Samo malo. Ovo će možda biti kontroverzno,
ali jedino što nije suptilno, nego je sporno
s obzirom na aktualnu politiku identiteta,
ženski je simbol.
Mislim da bi ga neki mogli
smatrati isključivim.
Mislim da je malo preočito
i možda čak pomalo zastarjelo za Super Bowl.
Nema onu umjetničku crtu…
Razumijem značenje, ali mislim da je tvoja poruka
daleko moćnija od tog simbola.
Mislila sam da ćeš istaknuti kaveze.
Ovo je teška tema,
ali ako možemo prenijeti poruku na lijep način,
ako je ublažena i pristupačna, možda će doprijeti do više ljudi.
Ovo je nacrt kaveza koji je htio pogledati.
Ovo je njegov oblik.
Palo mi je na pamet
da bi moja kći mogla otpjevati „Born in the USA”.
Htjela sam da Bruce Springsteen gostuje,
ali zapravo je mnogo moćnije
ako Emme, mlada Latinoamerikanka, otpjeva „Born in the USA“.
Ako se kavez otvara na vrhu, može se otvoriti,
a one će izaći.
Ne želim komplicirati.
Želim da budu jednostavni, a lijepi.
Brinem se hoće li ih biti dovoljno…
-Da. -…da osvijetle teren.
To je stadion, želimo vidljivost.
Zato je važno da su pravih proporcija.
Ako mi nabave 400 dodatnih djevojaka
koje sjede u osvijetljenim kavezima i pjevaju,
bit će to moćan prizor impozantnih razmjera.
To je ono što je važno.
Tu je i onaj baršunasti.
Zelena je moja sretna boja.
Moram nositi sve nijanse zelene.
Da.
Evo ih.
Da, idemo na Zlatne globuse.
Trebamo što više zelene.
Kad sam išla na Zlatne globuse zbog Selene,
sjećam se kako sam se spremala.
Svi su mi govorili da neću pobijediti, ali bila sam sretna što sam ondje.
Nominirana si za Selenu. Kako je biti ovdje?
Nisam očekivala ovoliku nervozu.
To mi je tada bilo dovoljno.
Ne sviđa mi se.
Lijepo je za SAG.
Ovo bi bilo slatko za Spirit.
Ovo je dobro za Festival u Palm Springsu.
Trebalo je 20 godina
i još 25 do 30 filmova da se vratim onamo.
Ovo je fantastično za Zlatne globuse.
Ne želiš biti u ovoj haljini ako izgubiš.
Postoji turneja filmskim festivalima
na kojoj još nisam bila.
To postaje kampanja.
Ne odradiš li je, prognoziraju ti neuspjeh.
Na Filmskom festivalu u Palm Springsu
Jen će primiti prestižnu nagradu Spotlight.
Ovo je ključni trenutak. Počinje glasanje za nominacije za nagradu Oscar.
Mnogi dobitnici okupit će se za tri dana na Zlatnim globusima.
Dobro. Idemo.
J.Lo!
Jennifer! Nadesno!
Budući da se doima kao da joj nikad nije teško zasukati rukave,
lako uzimamo J. Lopez zdravo za gotovo.
Ponosim se što dobiva priznanje koje zaslužuje.
Trideset i jedna nominacija za najbolju sporednu glumicu.
Pružena mi je prilika da u prvi plan stavim žene
koje se obično nalaze u pozadini.
Ramona je lik pun proturječnosti,
slojevita uloga koja je obično rezervirana za muškarce.
Talentirane scenaristice,
producentice, redateljice,
podržavajte jedna drugu i pričajte svoje priče.
I zapamtite, „ne” nije odgovor,
već prilika.
Mislila sam da će biti zastrašujuće
dolaziti na dodjele nagrada.
Obuzme vas neobjašnjiva nervoza.
Znala sam da sam dobila nagradu, a svejedno sam bila…
-Nazdravlje. -Hvala.
I okružen si svim tim ljudima
koji godinama primaju nagrade, a ti nikad nisi bila jedna od njih.
Ja sam 50-godišnja glumica i vrhunac moje karijere
uloga je striptizete,
žene koja je prigrlila svoju seksualnu moć
i okreće objektivizaciju žena naglavačke.
-Bok. -Bok.
-Kako si? -Dobro.
Htjela sam sve to prenijeti na pozornicu Super Bowla.
Pripremali smo se za Prevarantice u LA-u
i ja sam donijela silikonsku šipku.
Ima gumeni sloj. Možeš biti odjevena. Nije problem.
-Da. -Već razmišljam u teretani.
Ako uloga zahtijeva da ne nosiš tajice, kužite?
Presvuci se nakon Balvina, odjeni nešto.
Možemo prilagoditi rasvjetu ako imam gole noge.
Nije lako nastupati pod reflektorima i bez jebene…
Slavimo žene
u svakom smislu.
Njihovu pamet, snagu, senzualnost.
Učinite to.
Ponekad, kao žene, mislimo:
„Ako sam previše seksi, neće me shvatiti ozbiljno.”
Ne možeš zanemariti različite dijelove sebe.
Svi mogu supostojati
i biti autentični i stvarni.
Kao prvo, imamo novu Fly Girl
iz Bronxa u New Yorku, gđicu Jennifer Lopez!
Prvog tjedna ondje djevojka mi je rekla:
„Znaš ono fotografiranje?
Odgodili su ga. Čekaju da malo smršaviš.”
Molim?
Kad sam počela raditi, mršavost je bila ideal ljepote.
Plava, visoka,
bez mnogo oblina.
U svim filmovima
pokušavaju smanjiti moje bokove.
Latinoamerikanka sam. Nemam…
Nemam klasično bjelačko tijelo.
To nisam ja.
Tko je od vas uzbuđen zbog novog filma Jennifer Lopez?
Znate koja je fora ovaj put? Dupe joj je u 3D-u.
Jenny, moram ti nešto reći. Ja…
-Mislim da te volim. -I ja tebe, Bene, ali…
Ali što?
Što ako i dalje voliš drolju s velikom guzicom?
J.Lo, molim te!
Daj da ti onjušim dupe.
-Koliko ti je važno dupe? -Mora da se šališ.
-Ovo nije ozbiljno pitanje. -Jest.
Odrasla sam uz žene s oblinama.
Nikad se nisam sramila.
Seane!
Reci nam nešto o svojoj haljini.
Versace. Vidjela sam Donatellu u njoj i poželjela je za Grammyje.
Hajde, Matte.
Želim reći da smo puni poštovanja.
-O, Bože! -Imam dobru pozadinu!
Nije lako kad ti se izruguju.
Kad si meta sprdnje.
Ne želim pitati kako to da haljina nije skliznula.
Imala sam utjecaj kakav nisam planirala.
Ova kultna Versaceova haljina koju je nosila Jennifer Lopez
razlog je zašto su nastale Google slike prije gotovo 20 godina.
MILANO
Dobro došli u Milano na Tjedan mode 2019.
Tjedan mode u Milanu nudi ono najbolje…
-Bok, Jenny. -Bok.
Bok.
-Bok, Manny. -Robe.
Mnogo ti hvala.
Pokaži mi slike Versaceove haljine s uzorkom džungle.
-Pogledaj ove slike. -O, Bože.
Dobro, Google, sad mi pokaži pravu haljinu s uzorkom džungle.
Ovdje ćeš ti izaći.
O, Bože.
Draga, izgledaš bolje sada.
Ludnica.
Ne. Krivi su Grammyji.
Toliko ljudi!
-Čestitam na nevjerojatnom uspjehu. -Hvala.
-Prvi dan u 20 godina. Ludnica. -Ogrtač je dio kompleta.
Na revijama samo sjedi i…
Nosi naočale kako nitko ne bi znao što misli.
Kad sam zašla iza ugla, vidjela sam je. Ovako mi je mahnula…
Iznenadila me.
SIJEČANJ 2020.
Ova 77. dodjela Zlatnih globusa
održat će se večeras u Los Angelesu.
Svi su ovdje, od Murphyja do J.Lo.
Ovo će biti povijesna večer.
Dragi moji, imamo dva sata.
-Što ćemo? -Sprijeda skromno, straga raskošno.
Da.
Brže.
Akcija.
Jennifer Lopez, nominirana za ulogu u Prevaranticama.
Mnogi stručnjaci kažu da ima priliku osvojiti nagradu za sporednu glumicu.
Konkurencija joj je Laura Dern. Veliki obračun.
Sve ga one zaslužuju,
ali navijamo za Jennifer Lopez do kraja.
Ne znam što ću reći
ako pobijedim.
Obično nosim veće haljine.
Hoće li moći sjediti u haljini?
Da, mogu ja to.
Samo sekundu.
Moram napudrati tijelo.
Steve, van. Moramo ići.
-Vidimo se uskoro. -Hvala.
Jennifer.
Malo preglasno.
Što biste poručili djevojci od prije 22 godina,
koja je glumila u Seleni?
Koja je izgubila?
Rekla bih joj da ne odustaje. Neka samo nastavi.
„Što god da se dogodi, pobijedila si.”
Njihove su izvedbe bile sjajne,
očaravale su svakim svojim prizorom.
Evo nominiranih
za najbolju sporednu filmsku glumicu.
Za Marriage Story. Laura Dern.
Za Prevarantice.
O, Bože.
A Zlatni globus dobiva Laura Dern!
Kvragu.
Hvala. Čast mi je dijeliti ovu večer
s iznimnim kolegicama kojima se jako divim.
Hvala vam na izvedbama.
Obožavamo te!
Volimo te, Jen.
Mislila sam da imam šanse.
Činilo se da sam sve iznevjerila.
Priželjkivali su nagradu za mene i za sebe.
Ona bi ovjenčala sav njihov rad.
Većina njih sa mnom su posljednjih 20 godina, od Selene.
Ponadali smo se da je napokon kucnuo čas, ali…
Nije.
Pogledaj ovo dvoje.
Samo trenutak.
Što je bilo?
U redu je.
Ali znam i da to zaslužuješ.
U redu je.
Jutarnje vijesti na NPR-u. Ja sam Steve Inskeep.
A ja R. Martin. Održani su Zlatni globusi.
Bilo je iznenađenja.
Očekivao sam da će J. Lopez osvojiti Zlatni globus.
Ona sad puca na Oscara.
Možeš li zamisliti veličanstvenu veljaču koja čeka J.Lo
bude li nominirana?
Imala bi nastup na Super Bowlu
i Oscara u dva uzastopna vikenda.
Dobit ćete prave.
Da se uskladimo s glazbom?
Od početka. Spremni?
Gledaš me netremice Stojiš preblizu
Nisi zaljubljen u mene
Presporo pijuckaš
Glumiš da si kul faca
Pitam se čemu uopće služiš
Previše se brinem Opusti se i sredi
Gledaš li zrcalo?
-Ne. -Gledaj ga.
To ja radim kad pokušavam uhvatiti korak.
Morate se promatrati u zrcalu.
Sjajan izvođač obraća pažnju
na sve oko sebe.
Tko je na pozornici. Kakva je rasvjeta.
Tko je kraj tebe.
Nije dovoljno da ti držiš ritam.
Svi moramo držati ritam.
Da.
-Osjećam ga. -Da.
O tome je riječ. Razumijete?
I svi ste okruženi ljudima.
Morate osjećati tu povezanost.
Totalno smo usklađeni!
Ja vas sve promatram.
Tko god da je kraj mene. Shvaćate?
Ne pitam se samo gdje je kamera.
Ali se pitam i to.
-Jer sve to mogu istodobno. -Da.
Moguće je.
Pet, šest, sedam, pogled.
Adame!
Javili su mi da je promijenjen kraj.
Povukli su me u stranu jer smo završili.
Trebali bismo to riješiti danas.
-Volio bih to. -Možda da izrežemo dio…
-Djevojke će ušetati. -Da.
-Možemo to riješiti. -Da.
Shvaćam da predugo traje. Možda će i dalje biti tako.
-Max, drago mi je. -Shakira, ovo je Max.
Kako si?
-Znaš da imam sina? Dva. -Dva.
Imam dva sina. Pa, imam…
-Koliko su stari? -Jedan je napunio sedam godina.
Zapravo, napunit će sedam za dva dana. Propustit ću to.
-Možeš? -Mogu.
-Budi pažljiv. -Hajde.
Trebamo nešto na kraju.
-Pogledajte se na trećem taktu. -Kad zajedno spustimo ruke.
-Bum, pogled. -Onda se pogledamo.
Mama!
Zdravo.
Jer ću živjeti svoj život
Daš mi pet?
-Kako? -Smislit ćemo.
Jer želim živjeti svoj život
Na kraju Shakirinog nastupa
smjestit ćemo J.Lo u dizalo. Podići ćemo je gore. Pljesak.
Vi ćete uklizati. Dok one izlaze, vi ćete uklizati,
a pjesma će početi.
Dižite je. Šest, pet, četiri, tri. Idite na svoja mjesta.
-Trčim. -Dva, jedan.
-Nagnite se natrag. -Pustite pjesmu.
Blizu smo. Uglancat ćemo nastup. Usavršit ćemo ga.
Nisam bila sigurna za nogu.
Ponovit ćemo mnogo puta pa se odmoriti. Dat ćemo sugestije i opet ispočetka.
Adame?
Gdje je Adam?
-Bit će gusto. -I hoće.
Barem meni, ali u redu je.
Bok, mama.
Hej, dušo.
Radim na peticiji. Pogodi koliko sam potpisa skupila.
-Koliko? -Pogodi.
-Deset? -Ne.
-Dvadeset? -Ne.
Još? Trideset.
-Četrdeset? -Čak 156.
Molim?
Skuplja potpise za gekona.
-Gekon? Je li to… -Leopard gekon… Nemam pojma.
Uključi zvuk.
Gledam tvoju filmografiju.
Skoro 40 filmova, mnogo dobrih.
Glumila si u blockbusterima.
Zasad nema Oscara.
-Niti nominacije za Oscara. -Ne još.
Misliš li da će ovaj film to promijeniti?
Pa, nadam se.
Nadam se.
Jennifer Lopez jedna je od najprepoznatljivijih osoba
na svijetu.
Iako je gotovo univerzalno uspješna,
nije uvijek bila općeprihvaćena.
Zbog odnosa s drugim zvijezdama postala je tema tabloida,
poznata po ljubavnom životu koliko i po radu.
Živjela sam pod lupom javnosti.
Ponosim se što uspijevam ostati pribrana
pred svima
i nitko ne zna kako se osjećam.
Ni dan-danas ne komentiram svoje veze.
Već kako su utjecale na mene
i na moje životno putovanje. Morala sam naučiti da je ključno
usredotočiti se na sebe, a ne na druge.
Važno je biti samodostatan.
Ne tražite druge da vam pruže dom,
već ga stvorite sami.
Kao umjetnica, izgubila sam djelić sebe
pokušavajući izgraditi savršen obiteljski život.
Razvela sam se kad je djeci bilo tri godine.
Bila sam samohrana majka s dvoje djece.
Ovo je da pamtim tatu.
S 42 godine,
prorijedile su se glumačke ponude.
Kad sam se vratila na posao,
činilo mi se da više ne znam koliko vrijedim.
Snimala sam Američkog idola.
To je bila prva veća gaža nakon poroda.
Odgovarala mi je.
Ljudi su vidjeli moje pravo lice i sve se promijenilo.
Sviđa mi se. Volim sve ovo. Sviđa mi kako pomaže pjevačima.
Sve mi se sviđa. Pravi je užitak.
Bio je užitak godinama sudjelovati u svemu ovome.
Hvala vam.
Doista sam mnogo naučila o sebi.
Pronašla sam svrhu.
Osjetila sam poriv da poradim na glumi,
pjevanju, plesanju, svemu.
Htjela sam unaprijediti svaki aspekt sebe.
U ovom poslu ima trenutaka
kad se zapitate što dalje.
Ili ste na kraju puta.
-Samo rub? -Ne bih to dirala.
Mislim da svaki zabavljač, izvođač, kreativna osoba,
umjetnik, živi s tim strahom.
-Bit će to vrtlog emocija. -Da, bogme hoće.
Imaš svoj tim. Svi smo s tobom.
Da.
Očekivala si ovakvo oduševljenje?
Nadala sam se da će se svidjeti ljudima.
„Većina…” Ovo je Glamour.
„Većinu hvale u Prevaranticama zaslužuje Jennifer Lopez
koja se ističe kao predvodnica Ramona.
Neki recenzenti tvrde da će vjerojatno biti nominirana za Oscara.
Divno je vidjeti da nepravedno podcijenjena izvođačica…
napokon dobiva zasluženu hvalu kritičara.”
Kako usklađuješ festivale, Oscare, Zlatne globuse
s probama za Super Bowl?
Da. Trenutačno me sve boli. Neću ti lagati.
Pokušavam podijeliti vrijeme
i vikendima dolaziti ovamo iz Miamija. Slušaj…
Ne žalim se. Fantastično je da moram.
Dobitnica nagrade za najbolju sporednu ulogu, J. Lopez.
Mnogo hvala Udruzi filmskih kritičara Los Angelesa na nagradi.
Nominacije za Oscara su u ponedjeljak ujutro…
Pokušat ćeš ostati budna ili ti nije važno kad saznaš…
Ne.
Neću… ne.
Ne.
Javi mi kad završi.
Jutros su objavljene nominacije za 92. dodjelu Oscara.
Za najbolju sporednu glumicu
nominirane su: Laura Dern za Marriage Story,
Scarlett Johansson, Jojo Rabbit,
Margot Robbie, One su bomba,
Florence Pugh, Male žene i Kathy Bates, Slučaj Richarda Jewella.
Veliki je šok što Jennifer Lopez nije dobila nijednu nominaciju.
Tko je pokraden?
Najočitiji primjer, Jennifer Lopez.
Jennifer Lopez. Svi smo očekivali njezinu nominaciju.
Prevarantice, jedan od mnogih filmova s većinski ženskom postavom,
koji je režirala žena, nije dobio nijednu nominaciju.
Zanemarili su nekoliko sjajnih izvedbi nebjelkinja.
Kad odabirete pobjednika Oscara,
uzimate u obzir treba li on zaista toj osobi.
A J.Lo je već ikona.
POZNATIJA KAO PJEVAČICA, SUTKINJA TV NATJECANJA I TEMA TABLOIDA
Čudno je to. Nisam se baš naspavala.
I svi su stalno govorili sutra ovo, sutra ono.
A ja sam samo htjela da prestanu.
Objavit će ih sutra.
Dogodit će se, bit ćemo dobro.
Zaspala sam i sanjala da su me nominirali.
Kad sam se probudila, shvatila sam da je to bio san.
Uzela sam mobitel i prvo što sam vidjela bila je Lindina poruka…
„Mrzim te jebene ljude.”
Znala sam da nije dobro.
Nikako da prestanu s tim.
-Nikako. -Boli me to.
Znam. Otresi to.
Iskreno, počela sam vjerovati da će me nominirati.
Ponadala sam se jer su mi mnogi govorili da hoće.
A onda se to nije dogodilo.
Morala sam se zapitati što to znači.
Ne bavim se ovim radi nagrada.
Niti želim izvoditi hitove
i praviti se da sam najbolja na svijetu.
Ne. Bavim se ovim
jer želim pričati priče.
Utjecati na promjenu, povezati se s ljudima
i pobuditi osjećaje u njima i u sebi.
Zato se bavim ovim,
jer želim na svoj skroman način unaprijediti svijet.
Uostalom, kad te netko upozna,
ne divi se naglas što imaš 12 Grammyja.
Kaže ti da ga je pjesma dirnula i pomogla mu da prebrodi nedaće.
Da te vidio na pozornici i shvatio da i on to može.
Nastavit ću se truditi.
I bez straha ću dići svoj glas
i iskoristiti ga najbolje što mogu.
Kažu, 18 kaveza na terenu.
-Osamnaest? -Da.
Tko donosi odluku? Bruce?
Bruce, Hamish i tim.
Ne znam je li logistika utjecala na njih.
Pokušavamo sve organizirati, a svaki dan
netko usmjerava negativnu energiju prema meni.
„Ne može ovo, ne može ono.”
Sve smo sveli na najmanju moguću mjeru.
Teško je jer je pozornica velika, Rick.
Velika je i ovo je iznimno važan nastup.
Sanjamo o njemu cijeli život, a pretvara se u noćnu moru.
Kao što sam rekao Bennyju i Tabithi nekidan,
pristali smo na mnogo toga.
Jedva da sve možemo postaviti na teren u roku
i nije u redu da tvrdite da dobivate samo odbijenice.
Nastup traje 20 minuta.
Ne mogu od NFL-a tražiti 14 minuta…
-Naravno. -…jer vam se prohtjelo.
Moramo sve unijeti i iznijeti s terena u roku sedam minuta…
Ali finale ne može trajati minutu.
To je pjesma.
Ima svoj tijek.
Pokušavam stvoriti nešto značajno,
a ne da samo tresemo guzicama i plešemo trbušni ples.
Želim nešto stvarno, nešto što šalje poruku
da pripadamo ovamo i da smo važni.
To želim postići. To pokušavam postići.
A ne mogu ako nas gnjavite zbog sekundi i minuta.
Svađamo se, a to ne želim.
Dobro. Razgovarat ću s njima.
Dobro. Pokušajmo.
U redu, raširite se! Idemo!
Ovo je swing latino.
Samo čekajte da vidite taj rad nogu.
-Brzi su. -Jako su brzi.
Moramo biti poput njih.
Brzi.
Vi ste jako poseban dio nastupa.
Predstavljate sve djevojčice na svijetu. U redu?
Pokazat ćemo im svoju moć, snagu
i ljepotu
onog što jesmo.
-Polako. Šest. -Primite se za ruke.
Ruke.
Savršeno.
-Okret. -Ponovimo to.
Ponovite prvi dio. Drugi je dio refren.
On ide nakon toga.
I onda „budimo glasni” i ja se oslobađam s djevojkama.
Fantastično je što plešu cha-cha na „Born in the USA”.
Svake minute svakog dana Živi punim plućima
Svi ovamo!
Budimo glasni !
Ti si jedna od najinspirativnijih osoba.
Uvijek se ugledam u tebe.
Uvijek slušam tvoju glazbu. Zbog tebe se osjećam mnogo bolje.
Najbolja si.
-Ovo je tako uzbudljivo, zar ne? -Da!
Najbolji dan u životu!
-Dobro. Da ponovimo? -Da!
Dođeš u kavez na ovaj dio pozornice.
A oni dođu onuda.
Onda zapjevaš…
A one ti odgovore.
Sve cure.
-Tako je. -Kako da izađem iz kaveza?
Samo iskoračiš. Rešetke su raširene.
Kavez je metafora.
-Kći od J.Lo ide u ovaj. -Dobro.
Uvest ćemo je samo da uvježbamo dizanje.
Trajat će pet minuta.
Bit će zatvoreno.
Želim da Emme sjedne u kavez.
Tako velika pozornica,
iako bi zastrašila mnoge,
nju ne straši jer je uz mene.
Zna da će biti sigurna.
Rekla sam joj da pogleda u kameru
i poruči svim djevojčicama da dignu glas
i da nikad ne odustaju
od ukazivanja na nepravdu.
To mi je…
Htjela sam da se to čuje.
I to je važno. Htjela sam izaći
nakon nje, ogrnuta američkom zastavom
jer sam ponosna što sam Amerikanka, ali nisam samo to.
Također sam Portorikanka.
I htjela sam da na drugoj strani bude portorikanska zastava.
-Ludnica. -Super je, zar ne?
-Dobro, imam mikrofon. -Dobro.
Sad ja.
Budimo glasni
I onda: Jer želim živjeti svoj život
Dobro? Skinut ću ovo
i zagrnuti te.
Primi je
i pobjegni s njom.
Hajde.
ZATVORENA PROBA SAMO NEOPHODNI KADAR
Tisuću ljudi po prvi će put postaviti pozornicu večeras.
Imamo rasvjetu, snimatelje i mnogo pokretnih dijelova.
Sad izađite. Maknite se. Ispraznite.
Poravnajte ga.
Napustili smo probu
i vidjela sam da su svi izvan sebe, ali nisam znala zašto.
I onda me nazvao
Benny
i rekao da se žele riješiti kaveza.
Te su noći glavešine NFL-a prvi put vidjeli nastup
i odlučili da ne smije tako izgledati.
NFL se bojao odaslati političku poruku
o imigrantima.
Vidjeli su nacrte i poruka je bila jasna.
Nisu htjeli kaveze na nastupu.
I to je došlo s najviše razine.
Najviše.
NFL BORBU PROTIV RASIZMA TREBA POTKRIJEPITI DJELIMA
VEĆINA VLASNIKA KLUBOVA FINANCIRA REPUBLIKANCE
NFL SE NE MOŽE BORITI PROTIV RASIZMA KAD VLASNICI PODRŽAVAJU TRUMPA
Za mene nije riječ o politici.
Već o ljudskim pravima.
Preda mnom je najvažnije raskršće života
i nastup na najvećoj pozornici na svijetu.
No ako maknem kaveze i žrtvujem ono u što vjerujem,
bit će kao da nisam ni nastupila.
Dio mene bio je totalno smiren
i rekla sam Bennyju da učini što mora, ali nastup ne mijenjamo.
Super Bowl je sutra i ništa ne mijenjamo.
Razmišljam o Super Bowlu
valjda od 1999. i mojih prvih albuma.
Iako je bilo zahtjevno
i drugačije negoli sam zamišljala,
Parris je na jednoj probi rekla da proživiš cijeli niz emocija.
To je dinamična i predivna vožnja tijekom koje iskusiš svašta.
Parris je perfekcionistica, ali svi ste bolji plesači zbog nje.
Parris!
Tabitha joj je nalik i zato je sa mnom oduvijek.
Oduvijek.
Kao i mnogi od vas.
Neke od vas nisam dobro poznavala.
Treba vremena da me zavolite,
ali volim vas, osjećam našu povezanost i navijam za vas
kad god nastupate.
Žao mi je jer sam…
Biti Latinoamerikanka u ovoj zemlji
pitanje je ponosa.
Obitelj mi mnogo znači.
I znam da predstavljam Latinoamerikance.
To je Božji blagoslov.
U ovoj se zemlji prema mnogim Latinoamerikancima ophode loše
i zato je ovaj nastup tako važan.
I svi ste vi dio toga.
Jedan, dva, tri, Super Bowl!
DRUGI VELJAČE 2020. NEDJELJA
-Emme! -Zdravo.
Gdje si?
Idemo. Bok. Vidimo se brzo.
Idemo, narode. Idemo.
Predivno. To je savršeno.
Imamo sedam minuta na terenu!
Miami, jesi li spreman?
Rođena u SAD-u
Ja sam rođena u SAD-u
Mnogo vam hvala!
To je izvedba koja je odjeknula svijetom.
Bilo je fantastično. Sjedila sam otvorenih usta.
Bio je to divan iskaz kulturnog ponosa.
Ponosila sam se kao Latinoamerikanka.
LOPEZ NE TREBA OSCARA, OSVOJILA JE SUPER BOWL
Odaslale su divnu poruku.
Da i mi činimo tkivo ove nacije.
Namučila sam se da postignem ovo.
Ponosim se tom osobom,
koja je
ostala pribrana
cijelo to vrijeme.
J.Lo!
Ne bih mogla odraditi ovakav nastup
prije pet, deset, 15 godina.
Nisam bila spremna.
Nisam se dovoljno poznavala.
Niti razumjela.
Tek sam se tražila.
Čekaju me mnoga uzbuđenja i sad sam spremna za njih.
I zapravo uživam uspjeh
kakav nisam ni sanjala da ću iskusiti u ovim godinama.
Osjećala sam se kao da letim.
Na probi mi je svaki put bilo teško.
Teško.
Ali zbog adrenalina osjećala sam se poput perca.
Mnogo toga još želim postići.
I reći.
Nisam završila.
Ni približno.
GODINU DANA POSLIJE
PREDSJEDNIK TRUMP ODLAZI INAUGURACIJA JOEA BIDENA
Slavimo prvu Afroamerikanku
i prvu ženu potpredsjednicu.
Ova je zemlja vaša
Ova je zemlja moja zemlja
Od Kalifornije
Do otoka New Yorka
Od šuma sekvoje
Do voda Golfske struje
Ova je zemlja stvorena za tebe i mene
I dok sam šetala
Nepreglednim cestama
Iznad sebe sam ugledala
Beskrajno nebo
A poda mnom se protezala
Ta zlatna dolina
Ova je zemlja stvorena za tebe i mene
Ova zemlja
Ova je zemlja stvorena za tebe i mene
Ova zemlja
Ova je zemlja stvorena za tebe i mene
Tebe i mene
Jedna nacija pod Bogom, nedjeljiva,
sa slobodom i pravdom za sve.
Budimo glasni !
Jer ova je zemlja stvorena
Za tebe i…
Mene
Do današnjeg je dana Jennifer Lopez:
prodala 80 milijuna ploča koje su preslušane 15 milijardi puta
glumila u gotovo 40 filmova sa zaradom od više od tri milijarde dolara
prikupila više od 330 milijuna pratitelja na društvenim mrežama
i njezin je brand utržio više od pet milijardi dolara.
Jennifer živi s 14-godišnjim blizancima u Los Angelesu.
Pokrenula je Limitless Labs, čija je glavna misija osnaživanje
i pružanje prilika zapostavljenim zajednicama.
Sjajno je biti kod kuće u Bronxu sa svima vama.
Velika je odgovornost
biti u stanju pomagati zajednici.
Želim osnažiti svaku ženu da stvori najljepši život
za sebe, kakav god si sama priželjkuje.
A novac,
jer i to trebamo, a vi ga imate…
Vi kao predsjednik Goldman Sachsa znate
da je ovo pametan poslovni potez.
Pametno je ulagati u ljude poput nas
jer najbolje znamo što naše zajednice žele.
Ulažete oko 100 milijuna
u crnkinje i njihove zajednice.
Želim isto za Latinoamerikanke.
Sve što ste izgradili
može pojačati učinak, čak i više nego mi.
Kad si ti ta osoba…
Kad sam vidjela da sam jedina žena u sobi,
ili jedina Latinoamerikanka, shvatila sam
da sam možda prva Latinoamerikanka u toj sobi,
ali nikako ne i zadnja.
Bilo je sjajno i nadahnjujuće.
Mnogo vam hvala.
Godinu dana nakon početka partnerstva s Goldman Sachsom,
i Grameen America postaje partner Jenniferinog Limitless Laba.
Do 2030. planiraju uložiti 14 milijardi dolara u latino poduzetnice.
Prijevod titlova: Nina Kralj Jager